બનાસકાંઠા જિલ્લામાં સરકારી કામોમાં ગેરરીતીની ફરીયાદો ઉઠી રહી છે તેમાં વધુ એક ફરીયાદ આંગણવાડીના મકાનની કામગીરીમાં ઉઠી છે તેમાં બાદરપુર(કાં)પેટા પરા વિસ્તાર ઉમિયાનગરમાં હાથ ધરાયેલ આંગણવાડીના મકાનની કામગીરીમાં ગુણવત્તા મામલે લોકોએ સવાલ ઉઠાવ્યા છે અને આ બાબતે કલેક્ટર કચેરી તેમજ નાયબ કાર્યપાલક ઈજનેરને લેખિતમાં રજુઆત કરી છે કે તેમના વિસ્તારમાં બાળકો માટે આંગણવાડીનું જે કામ હાથ ધરાયુ છે તે ગુણવત્તાની દ્રષ્ટિએ યોગ્ય નથી અને આ બાંધકામ તોડી પાડીને નવેસરથી બનાવવા ગ્રામજનોએ માંગ કરી છે અને આ બાબતની નોંધ લઈ કોઈ કાર્યવાહી નહી થાય તો તેની જવાબદારી તેમની રહેશે તેમ જણાવ્યુ છે.